૨૬ જાન્યુઆરીએ કાનપુરના ગ્રીનપાર્ક સ્ટેડિયમમાં ભારત અને ઇંગ્લેન્ડ વચ્ચે ટી-૨૦ મેચ યોજાવાની છે. આ સ્ટેડિયમમાં ૨૫ હજાર લોકોને સમાવવાની ક્ષમતા છે. ૨૪ જાન્યુઆરીથી ચૂંટણીના નોમિનેશનની પ્રક્રિયા શરૂ થવાની છે. આ સમયગાળામાં રાજકીય પક્ષો ક્રિકેટ મેચની ટિકિટની લાલચ આપીને પ્રજાના મત ખરીદી શકે છે એવું માનવામાં આવી રહ્યું છે. જોકે, પોલીસ વિભાગનું કહેવું છે કે તે સમગ્ર હિલચાલ પર ચાંપતી નજર રાખી રહ્યું છે અને કોઇ અનિચ્છનીય ઘટના ઘટે તો કાર્યવાહી કરવા માટે પણ સજ્જ છે.